Woord: kwartierArgieffoto (Foto: Robert-Owen-Wahl/Pixabay) Woord: kwartier Betekenis: 1 vyftien minute: Waar draai jy so? Ek wag al ’n kwartier vir jou. 2 elk van die twee skyngestaltes van die maan, tussen nuwe en volmaan, en omgekeerd: eerste/laaste kwartier. 3 [gewoonlik meervoud] plek waar soldate gehuisves word: Die soldate het vanoggend hul nuwe kwartiere betrek. 4 (meer gebruiklik ten opsigte van Europese stede) stadswyk: In watter kwartier woon hy? • Die romantiek van ’n ou kwartier. 5 (heraldiek) elk van die vier (of meer) vakke/gedeeltes van ’n wapenskild. Waar kom dit vandaan? (Engels: “quarter”) Ons kry die woord uit Nederlands, wat dit via Frans uit Latyn (“quārtārius”) gekry het. Dit beteken “vierde deel”. Waar dit tyd aandui, is dit ŉ verkorting van “kwartier uur”, dit is nie ŉ ontronding van “kwart uur” nie. Bron: HAT/WNT